TV7 JERUUSALEMMA UUDISED
Tänased teemad -
Iisraelis tehti läbimurre Alzheimeri ravis
Iisrael saatis välja Gaza blokaadi murda püüdnud naisaktivistid
ICEJ osaleb Etioopia juutide Iisraeli kolimise kuludes
ISIS ei loobu oma väärastunud Messia versioonist
Iisrael aitab süürlastel end ise aidata
TV7 Jeruusalemma Uudistest - Shalom!
Israel Hayomi teatel tegid Tel Avivi Ülikooli teadlased läbimurde
Alzheimeri tõve uurimises.
Nad leidsid viisi tõbe põhjustava geenivea parandamiseks.
Uurimustes keskenduti geenile ApoE-4,
mis esineb 60 protsendil Alzheimeri patsientidest.
Professor Danny Michaelsoni sõnul on kogu maailma uurijad
püüdnud viimased 20 aastat taudile tulemusteta tõhusat ravi leida.
Teadlased on teadnud ApoE-4 geeni kandvate patsientide protsenti,
kuid antud geeni tegevust pole kunagi põhjalikult uuritud.
Tel Avivi Ülikooli teadlased
otsustasid oma uurimuse käigus keskenduda erilisele liimile,
mis ühendaks rasvamolekulid proteiinimolekulidega.
Uurimuse selles etapis võeti ühendust USA biotehnoloogiafirmaga,
kes leidis nn liimi tööd parandava aine.
Vigast geeni kandnud laboratooriumihiired,
kellele uut ainet süstiti, paranesid prof Michaelsoni sõnul taudist.
The Times of Israeli teatel saatis Iisrael maalt välja
Gaza mereblokaadi murda püüdnud jahi naisaktivistidest grupi liikmed.
Septembris Barcelonast Gazasse suundunud laeval
oli 13 aktivisti eri maadest, sh eri valdkondade prominente,
nagu Nobeli rahupreemia saanud iirlanna, üks Alžeeria parlamendiliige
ja Rootsi poliitik, ning USA endine armeekindral ja riigiametnik,
kes Iraagi sõja ajal ametist lahkus.
Laeval oli ka naisi Austraaliast, Malaisiast, Norrast, Venemaalt,
Hispaaniast, Lõuna-Aafrikast ja Suurbritanniast.
Ebaõnnestunult Gaza blokaadi murda püüdnud laev
kuulub suuremasse pro-Palestiina laevadest koosnevasse flotilli,
mis püüavad regulaarselt murda Hamasi valitsetava Gaza blokaadi.
Iisrael, USA ja EL peavad Hamasi terrorirühmituseks.
Iisraeli Mereväe teatel
õhutati naisaktiviste korduvalt tulemusteta suunda muutma.
Lõpuks peatasid Iisraeli mereväelased laeva
Gaza legaalse blokaadi murdmise vältimiseks.
Jaht suunati ca 30 km kaugusele Ashdodi sadamasse,
kus jahil olnud naised vahistati.
Iisraeli naissõdurite poolt läbi viidud vahistamine ja ülekuulamine
möödusid vägivalla ja vastupanuta,
misjärel naised Iisraelist välja saadeti.
Arutz Sheva kirjutab Falash Mura etiooplaste Iisraeli kolimisest.
Iisraeli oodati eelmisel pühapäeval Etioopiast
Falash Mura hõimu kuuluvat gruppi,
kelle liikmed väidavad end juudi juuri omavat.
Iisrael aktsepteeris uue Etioopia grupi immigreerumise juba 2013. a,
kuid eelarvepiirangute tõttu teostub reis alles nüüd.
The Times of Israeli teatel on 78 Etioopiast saabuvat falashmuralast
osa 9000-pealisest kogukonnast,
kes on oodanud kolm aastat Iisraeli eelarveummiku lõppemist.
Falash Mura liikmete kolimiseks vajalike vahendite hankimises
lepiti kokku tänavu aprillis pärast vastava tüli tekkimist Knessetis.
Falashmuralaste väitel
on nad mitu põlvkonda varem kristlasteks hakanud juutide järglased.
Iisraeli siseministeerium määratles nad immigreerujaiks
naasmiseaduse põhjal,
mis on traditsioonilisest juudi seadusest Halachast nõrgem.
Falashmuralaste Iisraeli toomine algab novembris,
kui neid hakkab saabuma Iisraeli sada inimest kuus.
Iisraelis on hetkel ca 135 000 Etioopia juutide järglast.
1984. a Operatsioonis Mooses
ja 1992. a Operatsioonis Saalomon
lennutati Iisraeli kümneid tuhandeid Etioopia juute.
Nüüd Iisraeli saabuva esimese grupi lennud maksab kinni
Jeruusalemma Rahvusvaheline Kristlik Suursaatkond ICEJ,
mis tahab osaleda ka Etioopia juutide kohanemiskuludes,
milleks ühendus on rahakogumise algatanud.
The Breaking Israel Newsi teatel
võitleb ISIS moslemite messia Mahdi tulekule eelnevat lõpuaja võitlust.
ISIS ja paljud teised maailma enam kui 1,5 mlrd moslemist usuvad,
et Mahdi saabub Rooma tänase väljenduse USA
ja islami vahel Süürias, Dabiqi linnas toimuva lahingu järel.
Kuigi praegune võitlus erilist tähtsust ei oma
ja selle lõpptulemus on ettearvatav,
peavad selle lahingu algatanud sündmusteahela tulemusel
kõik väärusulised valima islami või surema, ennustab Koraan.
Ühe eksperdi sõnul ajendab ISISe globaalset terrorit Dabiqi lahing,
et Koraani ennustus teostuks.
Islami Messia nägemuse järgi pöörab moslemite ülestõusnud Jeesus, Mahdi
kõik kristlased islamisse ja need, kes ei pöördu, tapetakse.
Iisraellasest araabia kirjanduse uurija dr Mordechai Kedar usub,
et ISIS ei loobu oma väärastunud messia versioonist,
isegi kui kaotab lahingu väikeses,
Türgi piiri lähedal asuvas 3000 elanikuga Dabiqis.
Tema sõnul saab ISISe kaotus Dabiqis
Läänele veelgi hukatuslikumaks kui selle võit.
Israel Today teatel aitab Iisrael süürlasi
USA juudi ühenduse Amaliah' abil ja ka koostöös Iisraeli armeega.
Ühistegevuse abil on Süüriast toodud 42 last koos vanematega Iisraeli
Safedi ja Naharia haiglatesse arstiabi saama.
Lapsed tulevad Lõuna-Süüriast, Quneitra piirkonnast,
mida riigis käiv kodusõda on tõsiselt räsinud.
Iisraeli haiglates on varemgi Süüria tsiviilelanikke ravitud,
sh ka lapsi, kuid seni antud abi eest on maksnud Iisraeli maksumaksjad.
Raha Iisraeli praeguse süürlaste aitamisoperatsiooni jaoks
tuleb esmakordselt annetajailt,
peamiselt USA juudi ühenduselt Amaliah.
Ühenduse juhi Moti Kahana sõnul
tahab Amaliah aidata teisel pool piiri olevatel süürlastel end ise aidata.
Kahana sõnul võivad iisraellased olla uhked oma maa üle,
kuna tehakse midagi, mida ei tee ükski teine riik -
Iisrael aitab süürlasi.
Haiglates saadava ravi järel veedavad lapsed mitu päeva
ühes Põhja-Iisraeli kibutsis. Tagasi Süüriasse minnes
saavad lapsed kaasa abipaketi toidu, ravimite ja mänguasjadega.
Need olid meie tänased uudised. Shalom ja kohtumiseni!
Tõlge: Monika Jaaguri